b'\n_START_ARTICLE_\nJernbaneulykken i Get\xc3\xa5\n_START_SECTION_\nBakgrunn\n_START_PARAGRAPH_\nJernbanestrekningen mellom \xc3\x85by og Nyk\xc3\xb6ping ble \xc3\xa5pnet 1. oktober 1913. Strekningen mellom \xc3\x85by og Krokek hadde i forbindelse med byggingen v\xc3\xa6rt gjennom geologiske unders\xc3\xb8kelser, da det var risiko for ras der jernbanen skulle g\xc3\xa5 langs en forkastningsskrent langs Br\xc3\xa5vikens strand. V\xc3\xa5ren 1918 hadde v\xc3\xa6rt t\xc3\xb8rr, vannstanden i Br\xc3\xa5viken hadde sunket, og bakken hadde t\xc3\xb8rket ut, noe som gav opphav til t\xc3\xb8rrsprekker i grunnen. September ble derimot uvanlig regnfull, s\xc3\xa5 bakken ble gjennombl\xc3\xb8tt. Grunnen under jernbanevollen besto av leire, som p\xc3\xa5 grunn av regnet hadde f\xc3\xa5tt redusert b\xc3\xa6reevne.\n_START_SECTION_\nUlykken\n_START_PARAGRAPH_\nKlokken 18.26 hadde tog 2138 passert uten at noen ombord hadde merket noe unormalt. De f\xc3\xb8rste tegnene p\xc3\xa5 at noe var i ferd med \xc3\xa5 skje, var da kondukt\xc3\xb8ren ved Get\xc3\xa5 mellom 18.33 og 18.40 h\xc3\xb8rte st\xc3\xb8y i telefonledningene. Omtrent 12.50 passerte (en bryggskjuts, overs. trengs) stedet uten \xc3\xa5 merke til noe ras. Mellom 18.52 og 18.55 ga leiren under jernbanegrunnen etter og et raste ut. Omtrent 18.55 ble telegrafnettet som gikk langs jernbanen brutt._NEWLINE_Tog 422 hadde g\xc3\xa5tt fra Malm\xc3\xb6 klokken 07.00. I Mj\xc3\xb6lby ble lokomotivet byttet ut, fra et F1271 til et F1200. I Norrk\xc3\xb6ping var toget 12 minutter forsinket._NEWLINE_N\xc3\xa5r et tog forlot en stasjon, ble alltid neste stasjon kontaktet via telegrafnettet med meldingen \xc2\xabTog ut\xc2\xbb. Toget skulle ha forlatt \xc3\x85by 18.44, men det var forsinket og gikk ikke f\xc3\xb8r 18.54. Omtrent da fors\xc3\xb8kte stasjonen i Krokek \xc3\xa5 f\xc3\xa5 kontakt med stasjonen i \xc3\x85by for \xc3\xa5 h\xc3\xb8re hvorfor det ikke hadde kommet noe \xc2\xabTog ut\xc2\xbb, men de fikk ikke kontakt. Klokken 18.59 h\xc3\xb8rte stasjonsvakten en voldsom st\xc3\xb8y._NEWLINE_Ved avsporingsstedet var hastigheten anslagsvis 65-70 kilometer i timen. Lokomotivet F1200 sporet av, det falt ned p\xc3\xa5 landeveien og ble liggende p\xc3\xa5 h\xc3\xb8yre side. De to siste vognene ble igjen p\xc3\xa5 jernbanesporet, spisevognen ble st\xc3\xa5ende i 45 graders vinkel mellom jernbanegrunnen og landeveien, mens de \xc3\xb8vrige vognene ble knust. Lokf\xc3\xb8reren Wahlstr\xc3\xb6m slo hodet i ulykken og fikk hjernerystelse, men klarte likevel \xc3\xa5 ta seg ut av lokomotivet. Kondukt\xc3\xb8ren Str\xc3\xb8m var ved ulykkestidspunktet i den siste vognen. Han tok seg ut og m\xc3\xb8tte lokf\xc3\xb8reren ved lokomotivet. Han fortalte at fyrb\xc3\xb8teren Carlsson l\xc3\xa5 begravet under kullet. Str\xc3\xb6m la i vei mot \xc3\x85by for \xc3\xa5 underrette om det som hadde skjedd. Underveis m\xc3\xb8tte han banevokter Andersson, som s\xc3\xa5 ringte til \xc3\x85by fra en villa i n\xc3\xa6rheten og ga beskjed om hendelsen. Fra banevokterboligen \xc3\xb8st for ulykkesstedet kom jernbanevakten Eriksson. Hans kone hadde senket bommen ved en jernbaneovergang i n\xc3\xa6rheten og sto og ventet p\xc3\xa5 toget, da hun syntes hun h\xc3\xb8rte at toget stanset. Eriksson hadde da med rask gange tatt seg mot ulykkesstedet. Da han fikk se telegrafstolpene st\xc3\xa5 p\xc3\xa5 skr\xc3\xa5 skj\xc3\xb8nte han at noe alvorlig hadde skjedd. Etter at han hadde sett at toget hadde sporet av, skyndte han seg til Get\xc3\xa5 stasjon for \xc3\xa5 underrette stasjonen i Krokek om ulykken._NEWLINE_I mellomtiden hadde gl\xc3\xb8r fra lokkjelen antent de avsporede vognene n\xc3\xa6rmest lokomotivet. Belysningen i vognene p\xc3\xa5 den tiden ble drevet av acetylengass, og da den utstr\xc3\xb8mmende gassen ble antent, brant vognene som fakler. Mange som satt fastklemt i vognene, ble hjulpet ut, men mange brant inne da brannen spredte seg. Brannen ble snart s\xc3\xa5 stor at man kunne se den fra Norrk\xc3\xb6ping, der arbeiderne p\xc3\xa5 Tuppens v\xc3\xa4fverier samlet seg p\xc3\xa5 fabrikktaket. Av de omtrent 170 personene ombord p\xc3\xa5 toget omkom 42. Dessuten var det fem savnede, der forsvinningen antas \xc3\xa5 ha en forbindelse med ulykken._NEWLINE_Ved stedet langs den gamle landeveien mellom \xc3\x85by og Sandviken er det n\xc3\xa5 reist en minnestein. Den 10. oktober 1918 ble de omkomne som ikke kunne identifiseres begravet p\xc3\xa5 Norra kyrkog\xc3\xa5rden i Norrk\xc3\xb6ping. Over massegraven st\xc3\xa5r det en fem meter h\xc3\xb8y stein av r\xc3\xb8d granitt fra Graversfors._NEWLINE_Lokomotivet l\xc3\xa5 igjen p\xc3\xa5 ulykkesstedet fram til 15. november. Etter reparasjon ble det pr\xc3\xb8vekj\xc3\xb8rt 21. mai 1919 og var i tjeneste hos SJ fram til 1937, da lokomotivet ble solgt for 30 876 danske kroner til DSB i Danmark som brukte det i mange \xc3\xa5r. Det ble blant annet utsatt for flyangrep i n\xc3\xa6rheten av Kors\xc3\xb8r 1943. Lokomotivet vendte tilbake til Sverige i 1963, og befinner seg i dag p\xc3\xa5 Sveriges j\xc3\xa4rnv\xc3\xa4gsmuseum i G\xc3\xa4vle.'